Den Vest-Sjællandske Avis, 1825-01-24
Bladet Lovens Ven af 17de Novbr. besværede sig over dette Vanheld og klagede over at Beleiringen for Patras var ført med den største Uorden og Skiødesløshed. Men paa samme Tid befandt sig alt i Opstand imod Regenterne. Colocotroni, Deliani, Sisini, Zaimi, Londo og andre Chefer for det anti democratiske Partie begyndte Fiendtligheder; imidlertid havde Regieringen i Napoli ladet et Corps paa 2000 Mand under Commando af en vis Papa Flesso rykke frem. Ogsaa gik Rygtet at Hydrioterne og Spezioterne havde udstædet en Proclamation til Moreoterne og erklæret dem: at naar de ikke strax vilde adlyde den Græske Regiering, saa vilde de opbyde Tyrkerne til at marschere ind paa Halvøen og selv sætte Tyrkiske Tropper der i Land (Jmidlertid tilstaaer dog den Østerrigske Jagttager, at den ikke har seet denne Proklamation). Paa et Sted paa Landeveien til Tripolizi kom det til en Træfning hvori Colokotrons ældste Søn Pano faldt, og den anden Anfører Staiko blev fanget. Den gamle Colocothron, som blev rasende forbittret ved dette Nederlag og ved sin Søns Død, har derpaa samlet sin heele Armee, som bestaaer af 6000 Mand og marscherede imod Tripolitza, og han skal virkelig ogsaa ifølge en Søcofficeers Fortælling, som er ankommen til Corfu have besat Staden. Saavidt gaaer, den Østerrigske Jagttagers Beretninger, hvortil kan føies, at den Grund hvorpaa Colokothron har bygget sit Oprør er, at de samme Medlemmer for den udøvende Magt ere blevne udvalgte igien i Aar imod den Græske Constitutions Bestemmelse. Dette har havt til Følge, at Beleiringen for Patras er bleven ophævet og at alle Tropperne, som vare indsluttede i denne Fæstning have maattet afmarschere til Tripolitza, og Præsidenten for den udøvende Magt Conduriotti, som har været syg, er ankommen med mange Tropper fra Øerne og fra andre Deele af Grækenland til Napoli di Romania for at befæste Regieringen og dæmpe den Utilfredshed, som har yttret sig over det sidste Valg. De nyeste Græske Aviser indeholde officielle Beretninger og Fægtningerne med den Ægyptiske Flaade. En Afdeeling af den, som havde taget Flugten til Suda har atter lidt et Tab; enkelte Skibe, som vare skilte fra Flaaden bleve forfulgte af Grækerne lige til Alexandrien. Nogle Transportskibe, som ere blevne erobrede ere bragte til Napoli, der var ombord paa dem Arabere, som tilhørte den regulaire Ægyptiske Armee. Man seer af de Græske Beretninger: at Europæere have fægtet tilligemed Tyrkerne; den Græske Flaade er derpaa vendt tilbage til Hydra. J Epirus og Thessalien gaaer det godt for Grækerne; Maurocordato har Overmagten i de første af disse Lande og Bozaris i det andet. Omers Tropper have opløst sig fordi han ikke har Penge til at betale dem. Det Skib, som man ventede i Grækenland med Penge og Munition fra England er lykkeligen ankommen til Napoli di Romania; 40 unge Englændere af anseelige Familier skulle have været ombord paa det. – Underhandlingerne imellem Porten og Persien ere afbrudte, da den Persiske Minister med alle Personer i hans Huus ere døde af Pesten, og det heddet: at Pesten har grebet saa vidt om sig, at den er trængt ind i de Europæiske Diplomaters Huse, og at den Engelske Dragomanns Hr. Vood Kone er død deraf. Et besynderligt Phenomen.